CELEX: 62009CA0002
Language: el
Date: 2010-06-03 00:00:00
Title: Υπόθεση C-2/09: Απόφαση του Δικαστηρίου (πρώτο τμήμα) της 3ης Ιουνίου 2010 [αίτηση του Varhoven administrativen sad (Βουλγαρία) για την έκδοση προδικαστικής αποφάσεως] — Regionalna Mitnicheska Direktsia — Plovdiv κατά Petar Dimitrov Kalinchev (Ειδικοί φόροι κατανάλωσης — Φορολογία των μεταχειρισμένων αυτοκινήτων — Βαρύτερη φορολόγηση των εισαγόμενων μεταχειρισμένων αυτοκινήτων από ό,τι των αυτοκινήτων που κυκλοφορούν ήδη στην εθνική επικράτεια — Φορολόγηση βάσει του έτους κατασκευής και του αριθμού χιλιομέτρων που έχουν ήδη διανύσει τα αυτοκίνητα — Έννοια του όρου «ομοειδή εγχώρια προϊόντα» )

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/8
            
         Απόφαση του Δικαστηρίου (πρώτο τμήμα) της 3ης Ιουνίου 2010 [αίτηση του Varhoven administrativen sad (Βουλγαρία) για την έκδοση προδικαστικής αποφάσεως] — Regionalna Mitnicheska Direktsia — Plovdiv κατά Petar Dimitrov Kalinchev
   (Υπόθεση C-2/09) (1)
   
   (Ειδικοί φόροι κατανάλωσης - Φορολογία των μεταχειρισμένων αυτοκινήτων - Βαρύτερη φορολόγηση των εισαγόμενων μεταχειρισμένων αυτοκινήτων από ό,τι των αυτοκινήτων που κυκλοφορούν ήδη στην εθνική επικράτεια - Φορολόγηση βάσει του έτους κατασκευής και του αριθμού χιλιομέτρων που έχουν ήδη διανύσει τα αυτοκίνητα - Έννοια του όρου «ομοειδή εγχώρια προϊόντα»)
   2010/C 221/12
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad
   
      Διάδικοι στην υπόθεση της κύριας δίκης
   
   Regionalna Mitnicheska Direktsia — Plovdiv
   
      κατά
   
   Petar Dimitrov Kalinchev
   
      Αντικείμενο
   
   Αίτηση έκδοσης προδικαστικής απόφασης — Varhoven Administrativen Sad (Βουλγαρία) — Ερμηνεία των άρθρων 25 και 90, πρώτο εδάφιο, της Συνθήκης ΕΚ και του άρθρου 3, παράγραφος 3, της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (ΕΕ L 76, σ. 1) — Εθνικός φόρος (φόρος κατανάλωσης) που επιβάλλεται επί των μεταχειρισμένων αυτοκινήτων οχημάτων που εισάγονται από άλλο κράτος μέλος κατά την εισαγωγή τους στην εθνική επικράτεια και που υπερβαίνει τον φόρο κατανάλωσης που οφείλεται για τα καινούρια αυτοκίνητα που εισάγονται στην εθνική επικράτεια και τα οποία, αφού τεθούν σε κυκλοφορία, δεν επιβαρύνονται με φόρο κατανάλωσης όταν πωλούνται στη συνέχεια ως μεταχειρισμένα οχήματα — Έννοια του όρου «ομοειδή εγχώρια προϊόντα» — Συμβατό της εθνικής νομοθεσίας με την κοινοτική ρύθμιση
   
      Διατακτικό
   
   
               1)
            
            
               Το άρθρο 3, παράγραφος 3, πρώτο εδάφιο, της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης, δεν έχει εφαρμογή σε μια υπόθεση όπως η υπόθεση της κύριας δίκης και δεν απαγορεύει συνεπώς στα κράτη μέλη να θεσπίζουν ρύθμιση για την επιβολή ειδικού φόρου κατανάλωσης κατά την εισαγωγή μεταχειρισμένων αυτοκινήτων οχημάτων στο έδαφός τους, φόρου για τον οποίο δεν γεννάται άμεση οφειλή κατά τη μεταπώληση των οχημάτων που βρίσκονται ήδη στην ημεδαπή και για τα οποία καταβλήθηκε τέτοιος φόρος κατά την πρώτη εισαγωγή τους στο έδαφος του οικείου κράτους μέλους, υπό τον όρο ότι η ρύθμιση αυτή δεν συνεπάγεται, στο μεταξύ των κρατών μελών εμπόριο, διατυπώσεις που σχετίζονται με τη διέλευση συνόρων.
            
         
               2)
            
            
               Το άρθρο 110, πρώτο εδάφιο, ΣΛΕΕ έχει την έννοια ότι τα εισαγόμενα στη Βουλγαρία μεταχειρισμένα αυτοκίνητα πρέπει να θεωρούνται ομοειδή προϊόντα με τα μεταχειρισμένα αυτοκίνητα που έχουν ήδη ταξινομηθεί στη Βουλγαρία και εισήχθησαν στο κράτος μέλος αυτό ως καινούρια, ανεξάρτητα από την καταγωγή τους.
            
         
               3)
            
            
               Αντιβαίνει στο άρθρο 110, πρώτο εδάφιο, ΣΛΕΕ η ρύθμιση κράτους μέλους για την επιβολή, υπό περιστάσεις όπως αυτές της υπόθεσης της κύριας δίκης, διαφοροποιημένου ειδικού φόρου κατανάλωσης στα αυτοκίνητα οχήματα, εφόσον η ρύθμιση αυτή συνεπάγεται τη διαφορετική φορολογική επιβάρυνση αφενός των μεταχειρισμένων οχημάτων που εισάγονται από άλλα κράτη μέλη και αφετέρου των μεταχειρισμένων οχημάτων που έχουν ήδη ταξινομηθεί στο εν λόγω κράτος μέλος, αφού προηγουμένως είχαν εισαχθεί στο κράτος αυτό ως καινούρια οχήματα.
            
         
      (1)  ΕΕ C 55 της 7.3.2009.